******Iechyd meddwl: Cysylltiad ag anghenion cyfathrebu a llyncu**

**CYFLWYNIAD**

Mae problemau llefaru, iaith a chyfathrebu a llyncu sy’n gysylltiedig ag iechyd meddwl mewn plant ac oedolion yn niferus ac amlwg. Mae gan gyflyrau iechyd meddwl penodol anawsterau cyfathrebu a bwyta, yfed a llyncu yn gysylltiedig â nhw yn aml, er enghraifft, sgitsoffrenia, seicosis, dementia ac iselder. Fodd bynnag, nid yw problemau yn cael eu cydnabod yn aml ac mae risg y gall symptomau iechyd meddwl eu cuddio.

**CYFATHREBU**

Mae cysylltiadau pwysig rhwng iechyd meddwl ac anghenion lleferydd, iaith a chyfathrebu. Mae anghenion cyfathrebu yn golygu bod perygl y bydd pobl yn datblygu problemau iechyd meddwl a gall y rhai sydd â phroblemau iechyd meddwl hefyd fod ag anghenion cyfathrebu. Mae gallu cyfathrebu’n hanfodol wrth esbonio pryderon am iechyd meddwl a defnyddio therapïau siarad.

Mae mwy o risg y bydd pobl â phroblem gyfathrebu sylfaenol yn profi problemau iechyd meddwl, na’u

cymheiriaid, problemau fel gorbryder ac iselder yn aml

Roedd gan 84% o’r rhai a ddefnyddiodd wasanaethau seiciatrig lleol nam ieithyddol ac roedd gan 74%

broblemau cyfathrebu

Roedd gan 81% o blant ag anghenion cymdeithasol, emosiynol ac iechyd meddwl anghenion lleferydd,

iaith a chyfathrebu heb eu canfod.

Mae sgiliau cyfathrebu llafar a heb fod yn llafar yn elfen allweddol o dechnegau tawelu yn y gwasanaethau

iechyd meddwl

**LLYNCU**

Gall problemau iechyd meddwl hefyd fod ag anawsterau bwyta, yfed a llyncu (dysffagia) yn gysylltiedig â nhw. Gallant fod yn rhan greiddiol o’r anhwylder neu’n un o sgil effeithiau’r feddyginiaeth.

Mae dysffagia yn amlycach mewn lleoliadau gofal acíwt ac iechyd meddwl cymunedol mewn cymhariaeth â’r

boblogaeth yn gyffredinol.

Mae tystiolaeth hefyd bod y gyfradd o farwolaethau oherwydd tagu yn uwch mewn lleoliadau iechyd meddwl acíwt yn rhannol oherwydd effeithiau’r meddyginiaethau

Cofnodwyd bod y risg o farwolaeth oherwydd tagu i bobl â sgitsoffrenia 30 gwaith

yn fwy tebygol na’r boblogaeth yn gyffredinol

**EFFAITH**

Mae mabwysiadau dull o ddynodi ac ymyrryd yn gynnar yn hanfodol i gydnabod ac ymateb i anghenion cyfathrebu a llyncu pobl. Gall therapi lleferydd ac iaith: 1. Ddynodi anawsterau lleferydd, iaith, cyfathrebu a bwyta, yfed a llyncu 2. Cefnogi diogelwch y cleifion trwy leihau’r risg o broblemau llyncu a all arwain at ddiffyg maeth,

dadhydragu, tagu, neu niwmonia allsugno sy’n gofyn am orfod mynd i’r ysbyty ac a all achosi marwolaeth

1. Cefnogi mynediad at ymyrraeth lafar a therapïau siarad unigol neu mewn grŵp sy’n gofyn am

ddealltwriaeth sylweddol a sgiliau iaith llawn mynegiant.

1. Cefnogi gweithwyr proffesiynol eraill a staff i gydnabod a deall sut i ymateb i anghenion cyfathrebu a

dysffagia a sut i deilwra gwybodaeth i gefnogi llunio penderfyniadau a thrafod dewisiadau triniaeth**Coleg Brenhinol y Therapyddion Lleferydd ac iaith**